Izabel Portugal (rouanez hag impalaerez)

Ur bajenn disheñvelout Izabel Portugal zo ivez.


Izabel Portugal, pe Isabel de Portugal pe Isabel de Avis (e spagnoleg ha portugaleg), ganet e 1503 e Lisboa ha marvet e 1539 e Toledo, da 36 vloaz, a oa ur briñsez portugalat. Rouanez Spagn e teuas da vezañ pa zimezas da Carlos Iañ Spagn, hag impalaerez santel pa voe dilennet he fried da impalaer. Merc'h e oa da Manuel Iañ Portugal, ha d'e bried Maria Aragon. Hervez a veze lavaret, ha diouzh he foltred gant Tizian, e oa ur gaer a vaouez . 

Rouanez
Eil merc'h Manuel Iañ, roue Portugal (1469-1521), hag e eil pried Maria Aragon (1482–1517) e oa. Dre-se e oa infantez Portugal.

Ne oa ket rouanez a anv avat, rak dalc'het e oa an titl gant he mamm-gaer Juana de Castilla (1479-1555). Koulskoude e vez gwelet evel rouanez kenseurtez Spagn, rak gouarn a reas ar broioù spagnol pan edo he fried o veajiñ dre Europa

 Pried 
En 1521 e varvas Manuel Iañ.

Dimeziñ ha bugale
Pried nemeti Carlos e voe. 
 María ( 1528 – 1603), a zimezas e 1548 d'he c'henderv Masimilian II an Impalaeriezh Santel;
 Juan ( 1529 – 1530), marvet da 2 vloaz;
 Fernando (1535 – 1538), marvet da 3 bloaz;
 Juana ( 1537 – 1573), a zimezas en 1552 d'he c'henderv Juan Manuel de Portugal, infant ha pennhêr kurunenn Portugal;
 Juan (30 a viz Ebrel 1539), a varvas e vamm er gwentloù diwarnañ.

He marv
Mervel a reas er gwentloù, e Palez Fuensalida, e Toledo. Beziet eo bet e Panteon an Escorial. 

Liammoù diavaez

 Poltred Tizian e Mirdi ar Prado

Rummad:Rouanezed Spagn
Rummad:Impalaerezed santel
Rummad:Tiegezh Avis
Rummad:Rouanezed Kastilha
Rummad:Rouanezed Aragon
Rummad:Rouantelezh León
Rummad:Ganedigezhioù 1503
Rummad:Marvioù 1539